**Ferpicloz** (malnova germanlingva nomo *Pichlen*) estas komunumo en la distrikto Sarino en Kantono Friburgo, Svislando. Ĝi estas unu el la plej malgrandaj komunumoj de la kantono kaj havis 261 loĝantojn je la 31-a de decembro 2010.

Geografio
---------

Ferpicloz situas en la monteta transirzono de la Friburga Mezlando al la Friburgaj Antaŭalpoj, proksimume 7 kilometrojn sude de la kantonĉefurbo Friburgo sur monta tavolo kun bona belvido oriente de la arbaro *Bois d'Amont*. La komunumo konistas el la vilaĝo Ferpicloz, la vilaĝetoj Le Verney kaj Rionbotset, kaj la parto de la vilaĝo Le Mouret, kiu situas okcidente de la kantona ĉefvojo.

La teritorio de la komunumo etendiĝas sur areo de 1,01 km², de kiuj 14,6% estas kovritaj de arbaro, 68,9% servas por agrikulturo kaj 16,5% por setlado.

Najbaraj komunumoj
------------------

la komunumo Ferpicloz limas en nordo al Ependes, en oriento kaj sudo al Le Mouret, kaj en okcidento al Senédes.

Trafiko
-------

Laŭlonge de la orienta limo de la komunumo kondukas la kantona ĉefvojo n-ro 180 de Friburgo al Grejerco. Tra la vilaĝo Ferpicloz kondukas flanka vojo al Ependes kaj alia al Senédes. La plej proksima alveturejo al la svisa aŭtovojo A12 situas 8 kilometrojn sudokcidente de la komunumo. Per buslinio de Friburgo al Bulle de la entrepreno Transporto Publika Friburga la komunumo estas konektita al la publika transportreto.

Historio
--------

Sur la teritorio de Ferpicloz estis trovita restaĵoj de romia bieno kun termo. En la jaro 1270 la familio Maggenberg donis sian havaĵon en Ferpicloz kiel feŭdo al Rodolphe de Marly. Ankaŭ la senjoroj de Corpatour, Montagny kaj Avenches posedis bienojn en Ferpicloz. La posedanto de la interezrajto en Ferpicloz estis ek de la jaro 1366 la Hospitalo de Friburgo. Ek de la 15-a jarcento ĝis la Helveta Revolucio de 1798 Ferpicloz apartenis al la Malnova Kamparo de Friburgo. Dum la tempo de la Helveta Respubliko gix estis parto de la distrikto La Roche. De 1803 ĝis 1848 ĝi apartenis al la distrikto Friburgo, tiam ĝi surbaze de la nova kantona konstitucio ĝi estis atribuita al la distrikto Sarino.

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *Marianne Rolle*: *Ferpicloz* en *Historia Leksikono de Svislando* (2005-10-25)

Eksteraj ligiloj
----------------

* Kategorio Ferpicloz en la Vikimedia Komunejo (Multrimedaj datumoj)

* Informoj pri Ferpicloz en la svisa komunuma indekso Arkivigite je 2016-03-05 per la retarkivo Wayback Machine

* **Vidu ankaŭ en la Vikimedia Komunejo la kategorion Ferpicloz** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la distrikto Sarino |
| --- |
| Arconciel • Autafond • Autigny • Avry • Belfaux • Chénens • Chésopelloz • Corminboeuf • Corpataux-Magnedens • Corserey • Cottens • Ependes • Farvagny • Ferpicloz • **Friburgo** • Givisiez • Granges-Paccot • Grolley • Hauterive • La Brillaz • La Sonnaz • Le Glèbe • Le Mouret • Marly • Matran • Neyruz • Noréaz • Pierrafortscha • Ponthaux • Prez-vers-Noréaz • Rossens • Senèdes • Treyvaux • Villars ĉe Glano • Villarsel ĉe Marly • Vuisternens-en-Ogoz |  |

 |